PATVIRTINTA

Gimnazijos direktoriaus

2021 m. vasario 3 d.

įsakymu Nr. V - 28

**PAGĖGIŲ SAV. VILKYŠKIŲ JOHANESO BOBROVSKIO GIMNAZIJOS**

**PIRMOSIOS PAGALBOS ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Pagėgių sav. Vilkyškių Johaneso Bobrovskio gimnazijos (toliau tekste – Gimnazija) pirmosios pagalbos organizavimo tvarkos aprašas (toliau – Aprašas) parengtas vadovaujantis Lietuvos Respublikos sveikatos apsaugos ministro 2004 m. balandžio 8 d. Nr. įsakymu V-208 „Dėl Būtinosios medicinos pagalbos ir Būtinosios medicinos pagalbos paslaugų teikimo tvarkos bei masto patvirtinimo“.

2. Tvarka reglamentuoja pirmosios pagalbos organizavimą Gimnazijoje.

**II SKYRIUS**

**PIRMOSIOS PAGALBOS ORGANIZAVIMAS**

3. Gimnazijos visuomenės sveikatos specialistas bei Gimnazijoje dirbantys pedagogai ir mokytojo padėjėja asmenims, kurių gyvybei ar sveikatai dėl nelaimingo atsitikimo Gimnazijoje arba ūminės pavojingos ligos gresia pavojus, turi mokėti:

3.1. Įvertinti pagrindinius gyvybės požymius (sąmonę, kvėpavimą, širdies veiklą);

3.2. Atlikti dirbtinį kvėpavimą ir išorinį širdies masažą;

3.3. Gaivinti netekus sąmonės, užspringusius, ištiktus šoko, perkaitusius, ištiktus saulės smūgio ar elektros traumos, pavojingos gyvybei būklės dėl ūmių ligų, apsinuodijimų bei traumų atvejais.

4. Suteikti pirmąją pagalbą esant žaizdai ar nubrozdinimui:

4.1. Apnuoginti sužeistą sritį ir nustatyti, kokia žaizda;

4.2. Atsargiai pašalinti nešvarumus, esančius apie žaizdą;

4.3. Stabdyti kraujavimą;

4.4. Sutvarstyti žaizdą, uždėti sterilų tvarstį ir jį pritvirtinti;

4.5. Reikalui esant naudoti šaldomąjį maišelį.

5. Suteikti pagalbą susižalojus minkštuosius audinius (raiščius, sausgysles, raumenis):

5.1. Šaldyti sužeistą vietą;

5.2. Įtvirtinti, kad galūnė nejudėtų;

5.3. Pakelti sužeistą galūnę.

6. Suteikti pirmąją pagalbą esant nudegimui:

6.1. Sustabdyti aukštos temperatūros poveikį;

6.2. Nudegusią vietą skubiai šaldyti šaltu 18-20°C vandeniu 10-15 min. Šaldyti nenutraukus drabužių nuo nudegusios kūno vietos;

6.3. Apnuogintą nudegusią vietą, uždengti steriliu tvarsčiu, sutvarstyti.

7. Suteikti pirmąją pagalba perkaitus:

7.1. skubiai išnešti iš karštos aplinkos;

7.2. paguldyti pavėsyje ar vėsioje aplinkoje;

7.3. atsagstyti rūbus;

7.4. vėdinti ventiliatoriumi, vėduokle;

7.5. atvėsinti dedant ant kūno sudrėkintą audinį, ant stambių kaklo, pažastų, kirkšnių kraujagyslių šaltus kompresus. Jei nukentėjusysis sąmoningas, duoti gerti vėsaus vandens.

**III SKYRIUS**

**BAIGIAMOSIOS NUOSTATOS**

8. Gimnazijoje dirbantys pedagogai, mokytojo padėjėjas privalo išklausyti ir turėti pirmosios pagalbos pažymėjimą.

9.Gimnazijos visuomenės sveikatos specialistas ir pedagogai, mokytojo padėjėjas atsakingi už pirmosios pagalbos organizavimą Gimnazijoje.

SUDERINTA

Gimnazijos tarybos posėdyje,

2021-02-03, protokolas Nr.2